United Kingdom Professional Standards Framework

(UKPSF)

**United Kingdom Professional Standards Framework**

**(UKPSF)**

**วัตถุประสงค์ของกรอบมาตรฐาน**

1. สนับสนุนการพัฒนาวิชาชีพในระดับเริ่มต้นและต่อเนื่องทางวิชาชีพของบุคลากรด้านการศึกษาและการสนับสนุนการเรียนรู้
2. ส่งเสริมกระบวนการพลวัตด้านการเรียนการสอนเพื่อนำไปสู่การคิดริเริ่ม การสร้างนวัตกรรม และการพัฒนาอย่างต่อเนื่องที่หลากหลายในข้อกำหนดด้านการศึกษาและวิชาชีพ
3. แสดงถึงความเป็นมืออาชีพของบุคลากรและสถาบันการศึกษาในด้านการสอนและการจัดการเรียนรู้แก่ผู้เรียนและผู้มีส่วนได้ส่วนเสีย
4. ตระหนักถึงความหลากหลายและคุณภาพของการสอน การเรียนรู้ และการประเมินการปฏิบัติงานที่ส่งเสริมและสนับสนุน การเรียนรู้ของผู้เรียน
5. อำนวยความสะดวกแก่บุคลากรและสถาบันในการได้รับการรับรองคุณภาพในด้านการสอนและการสนับ สนุนการเรียนรู้ ซึ่งจะเป็นส่วนความรับผิดชอบที่กว้างขึ้น และอาจรวมถึงการวิจัยและ/หรือการบริหาร

**3 มิติ: ด้านกิจกรรม ด้านองค์ความรู้ และ ด้านค่านิยมทางวิชาชีพ**

 ****

สมรรถนะ

**Area of Activity**

**A1**- ออกแบบและวางแผนการจัดการ

 เรียนรู้ในระดับรายวิชาและ/หรือ

 ระดับหลักสูตร

**A2**- สอนและ/หรือสนับสนุนการ

 เรียนรู้ของผู้เรียน

**A3**- ประเมินและให้ข้อมูลป้อนกลับกับ

 ผู้เรียน

**A4**- พัฒนาสภาพแวดล้อมที่เหมาะสม

 เพื่อสนับสนุนการเรียนรู้ของผู้เรียน

 พร้อมทั้งการให้คำแนะนำแก่

 ผู้เรียน

**A5**- พัฒนาตนเองอย่างต่อเนื่องใน

 วิชาชีพ ทั้งในศาสตร์สาขาวิชาของ

 ตนเองและศาสตร์ด้านการสอน

 ผสมผสานกับงานวิจัย หลัก

 วิชาการในศาสตร์ และการ

 ประเมินผลการปฏิบัติทางวิชาชีพ

องค์ความรู้

**Core Knowledge**

**K1**- เนื้อหา สาระรายวิชา สื่อการ

 สอน เทคโนโลยีสนับสนุนการ

 เรียนรู้

**K2**- วิธีการสอน การเรียนรู้ของ

 ผู้เรียน และการประเมินผลที่

 เหมาะสมในระดับรายวิชาและ

 ระดับหลักสูตร

**K3**- วิธีการเรียนรู้ของผู้เรียน ทั้งใน

 รายวิชาทั่วไปและที่เป็นศาสตร์

 เฉพาะ

**K4**- การใช้ และเห็นคุณค่าของ

 เทคโนโลยีการเรียนรู้ที่เหมาะสม

**K5**- วิธีการประเมินประสิทธิผลของ

 การสอน

**K6**- คำนึงถึงการประกันคุณภาพ

 และการยกระดับคุณภาพด้าน

 วิชาการและการปฏิบัติทาง

 วิชาชีพโดยเน้นด้านการสอน

ค่านิยมทางวิชาชีพ

**Professional Values**

**V1**- คำนึงถึงผู้เรียนเป็นรายบุคคล

 และชุมชนการเรียนรู้ที่

 หลากหลาย

**V2**- ส่งเสริมผู้เรียนให้มีโอกาส และ

 มีส่วนร่วมในการศึกษาระดับ

 อุดมศึกษาอย่างเท่าเทียม

**V3**- ใช้วิธีการ หรือแนวทางจาก

 ข้อมูลเชิงประจักษ์ และผลลัพธ์

 จากงานวิจัย หลักการทาง

 วิชาการ และการพัฒนาตนเอง

 อย่างต่อเนื่องในวิชาชีพ

**V4**- ตระหนักถึงการดำเนินงานของระบบอุดมศึกษาในบริบทที่กว้างขึ้น ซึ่งส่งผลต่อประสบการณ์การเรียนรู้ของผู้เรียน และการปฏิบัติงานเชิงวิชาชีพ

**กรอบมาตรฐานวิชาชีพอาจารย์ UKPSF แบ่งระดับของผู้รับการขอรับรองสมรรถนะเป็น 4 ระดับ**

**Descriptor 1, Associate Fellow**

**Descriptor 2, Fellow**

**Descriptor 3, Senior Fellow**

**Descriptor 4, Principle Fellow**

**Descriptor 1**: **Associate Fellow**

เป็นผู้แสดงให้เห็นถึงความเข้าใจในการจัดการเรียนการสอนอย่างมีประสิทธิภาพ รู้ถึงวิธีหรือเครื่องมือที่ช่วยสนับสนุนการเรียนรู้ (เขียน 1500 คำ)

**ตัวกำหนดคุณลักษณะในมิติต่างๆ**

1. ประสบความสำเร็จใน Area of Activity อย่างน้อย 2 ใน 5 ข้อ
2. ประสบความสำเร็จในด้านการเรียนการสอน และใช้วิธีปฏิบัติที่เหมาะสมที่เกี่ยวข้องกับ Area of Activity
3. มีความรู้และความเข้าใจเรื่องสาระรายวิชา (K1) วิธีการสอน การเรียนรู้ของผู้เรียน และการประเมินผลที่เหมาะสมทั้งในระดับรายวิชาและระดับหลักสูตร (K2)
4. ให้ความสำคัญกับค่านิยมทางวิชาชีพในการช่วยเหลือการเรียนรู้ของผู้อื่น
5. มีการฝึกปฏิบัติที่สัมพันธ์กับวิชาชีพ งานวิจัยที่เกี่ยวข้องกับรายวิชา และด้านการจัดการเรียนการสอนและ/หรือหลักการทางวิชาการ
6. มีการพัฒนาในวิชาชีพที่เกี่ยวข้องกับการเรียนการสอน การเรียนรู้และการประเมินผล

**กลุ่มเป้าหมาย**

* นักวิจัยที่ต้องมีส่วนร่วมในการสอน เช่น นักศึกษาปริญญาเอก นักวิจัยหลังปริญญาเอก นักวิจัย
* อาจารย์ใหม่ที่ไม่มีประสบการณ์การสอน
* บุคลากรสนับสนุนการเตรียมงานวิชาการ เช่น นักเทคโนโลยีสนับสนุนการเรียนรู้ เจ้าหน้าที่ห้องสมุด นักพัฒนาทรัพยากรการเรียนรู้ เจ้าหน้าที่เทคนิค/บุคลากรช่วยสอนที่มีหน้าที่เกี่ยวกับการสาธิต
* นักวิชาการที่มีประสบการณ์ตามสาขาวิชาชีพ ซึ่งใหม่ต่อการสอนและ/หรือสนับสนุนการเรียนรู้

**Descriptor 2**: **Fellow**

เป็นผู้มีความเข้าใจอย่างดีในวิธีการจัดการเรียนการสอนและสิ่งสนับสนุนการเรียนรู้ ซึ่งเป็นปัจจัยสำคัญในการทำให้เกิดการเรียนรู้อย่างมีคุณภาพของผู้เรียน (เขียน 3000 คำ)

**ตัวกำหนดคุณลักษณะในมิติต่างๆ**

1. ประสบความสำเร็จในการปฏิบัติใน Area of Activity ทั้ง 5 ข้อ
2. มีความรู้และความเข้าใจที่ถูกต้องในส่วนขององค์ความรู้ทั้ง 6 ข้อ (K1-K6)
3. ให้ความสำคัญต่อค่านิยมทางวิชาชีพทั้ง 4 ข้อ (V1-V4)
4. ประสบความสำเร็จในการฝึกปฏิบัติด้านการจัดการเรียนการสอนที่เกี่ยวข้องกับ Area of Activity
5. ประสบความสำเร็จในการทำวิจัยในรายวิชา และ/หรือการจัดการเรียนการสอน ที่ได้กล่าวถึงช้างต้น ซึ่งเป็นส่วนหนึ่งของการปฏิบัติด้านวิชาการ
6. มีการพัฒนาวิชาชีพอย่างต่อเนื่องด้านการเรียนการสอน การเรียนรู้ การประเมินผล และการฝึกปฏิบัติในวิชาชีพที่เกี่ยวข้อง

**กลุ่มเป้าหมาย**

* นักวิชาการใหม่
* นักวิชาการและ/หรือผู้สนับสนุนที่มีภาระงานหลักด้านการเรียนการสอน
* นักวิชาการที่มีประสบการณ์ทางวิชาชีพ แต่ยังใหม่ต่อระดับอุดมศึกษา
* อาจารย์ที่มีภาระงานหลักเน้นด้านการเรียนการสอน

**Descriptor 3**: **Senior Fellow**

เป็นผู้มีความเข้าใจอย่างลึกซึ้งในวิธีการจัดการเรียนการสอน ตลอดจนสิ่งสนับสนุนการเรียนรู้ ซึ่งเป็นปัจจัยสำคัญในการทำให้เกิดการเรียนรู้ที่มีคุณภาพของผู้เรียน (เขียน 6000 คำ)

**ตัวกำหนดคุณลักษณะในมิติต่างๆ**

1. ประสบความสำเร็จในการปฏิบัติใน Area of Activity ทั้ง 5 ข้อ
2. มีความรู้และความเข้าใจที่ถูกต้องในส่วนขององค์ความรู้ทั้ง 6 ข้อ (K1-K6)
3. ให้ความสำคัญต่อค่านิยมทางวิชาชีพทั้ง 4 ข้อ (V1-V4)
4. ประสบความสำเร็จในด้านการจัดการเรียนการสอนที่เหมาะสมที่เกี่ยวข้องกับ Areas of Activity
5. ประสบความสำเร็จในการทำวิจัยในรายวิชาและการจัดการเรียนการสอนและ/หรือหลักการทางวิชาการ ซึ่งเป็นส่วนหนึ่งของการปฏิบัติด้านวิชาการ
6. มีการพัฒนาทางวิชาชีพอย่างต่อเนื่องด้านการเรียนการสอน การเรียนรู้ การประเมินผล หลักทางวิชาการและการปฏิบัติในวิชาชีพที่เกี่ยวข้อง
7. ประสบความสำเร็จในการประสานงาน การสนับสนุน การดูแลและให้คำแนะนำ การบริหารจัดการ และ/หรือการเป็นที่ปรึกษาหรือพี่เลี้ยงด้านการเรียนการสอนและการเรียนรู้ให้กับผู้อื่นทั้งแบบรายบุคคลหรือกลุ่ม

**กลุ่มเป้าหมาย**

* อาจารย์ที่มีประสบการณ์สูง ที่สามารถแสดงสร้างผลกระทบ และเป็นแบบอย่าง เป็นผู้นำ หรือมีความรับผิดชอบในการนำ หรือบริหารจัดการรายวิชา และ/หรือหลักสูตร
* อาจารย์พี่เลี้ยงที่มีประสบการณ์ มีหน้าที่ให้คำปรึกษาอาจารย์ใหม่
* อาจารย์ที่มีประสบการณ์สูง ที่มีหน้าที่ให้คำปรึกษาด้านการสอนและสนับสนุนการเรียนรู้ในระดับสถาบัน

**Descriptor 4**: **Principle Fellow**

เป็นผู้ที่แสดงให้เห็นถึงความเป็นผู้นำในระดับนโยบายด้านการศึกษาอย่างมีประสิทธิภาพ ทั้งในเชิงปฏิบัติและการพัฒนาด้านการศึกษา ซึ่งเป็นปัจจัยสำคัญในการพัฒนาการเรียนรู้ของผู้เรียนให้มีคุณภาพสูงชึ้น (เขียน 7000 คำ)

**ตัวกำหนดคุณลักษณะในมิติต่างๆ**

1. ประสบความสำเร็จในทุกมิติของกรอบสมรรถนะวิชาชีพ (A1-5, K1-6, V1-4) โดยทำงานร่วมกับผู้เรียน ผู้ร่วมงาน และการพัฒนาองค์กร
2. ประสบความสำเร็จในการเป็นผู้นำด้านนโยบายในการส่งเสริมการเรียนรู้ของผู้เรียน ในระดับสถาบัน และ/หรือระดับชาติ/นานาชาติ
3. กำหนดนโยบายขององค์กรและ/หรือกลยุทธ์ที่มีประสิทธิภาพในการสนับสนุน ส่งเสริม ผู้อื่นที่ทำให้คุณภาพการสอนสูงขึ้น รวมทั้งการสนับสนุนการเรียนรู้
4. ประสบความสำเร็จในการบริหารจัดการภายในสถาบัน และ/หรือสูงกว่า ที่ทำให้เกิดผลสำเร็จดียิ่งในการปฏิบัติทางวิชาการ
5. ประสบความสำเร็จอย่างยั่งยืน และต่อเนื่องในการพัฒนาทางวิชาชีพด้านการเรียนการสอน การบริหารสถาบัน และ/หรือการปฏิบัติในวิชาชีพที่เกี่ยวข้อง

**กลุ่มเป้าหมาย**

* อาจารย์ที่มีประสบการณ์สูงยิ่ง และ/หรืออาจารย์อาวุโสที่มีความรับผิดชอบในวงกว้าง หรือเป็นผู้นำการวางแผนกลยุทธ์ด้านการสอนและสนับสนุนการเรียนรู้
* อาจารย์ที่รับผิดชอบต่อความเป็นผู้นำด้านกลยุทธ์ของสถาบันและการวางนโยบายด้านการเรียนการสอน
* อาจารย์ที่ทำให้เกิดผลกระทบเชิงกลยุทธ์เกี่ยวกับการสอนและการเรียนรู้ ในวงกว้างและมีอิทธิพลต่อสถาบันการศึกษาอื่น